13. ΒΑΣΙΛΙΚΟΝ ΔΙΑΤΑΓΜΑ της 30 Νοεμ./11 Δεκ. 1945 Περί αντικαταστάσεως τίτλων Διευθυντού κλπ. της Ανωτάτης Γεωπονικής Σχολής Αθηνών, και εκλογής κλπ. των Αρχών αυτής. Έχοντες υπ’ όψιν το άρθρ. 9 εδάφ. 2 του υπ’ αριθ. 632/1945 Α.Νόμου «περί αποκαταστάσεως της αυτοτελείας της Ανωτάτης Γεωπονικής Σχολής Αθηνών» και την υπ’ αριθ. 383 της 15/11/1945 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Ο τίτλος του Διδακτικού Συμβουλίου της Ανωτάτης Γεωπονικής Σχολής Αθηνών αντικαθίσταται δια του «Συνέλευσις των Καθηγητών της Ανωτάτης Γεωπονικής Σχολής Αθηνών». 2.Οι τίτλοι του Διευθυντού, τέως Διευθυντού και Υποδιευθυντού της αυτής Σχολής αντικαθίστανται δια των τίτλων «Πρύτανις», «Προπρύτανις» και «Αντιπρύτανις». Άρθρ.2.-1.Η θητεία των Πρυτάνεως, Προπρυτάνεως και Αντιπρυτάνεως διαρκεί εν Ακαδημαϊκόν έτος, τούτο δ’ άρχεται την 1ην Σεπτεμβρίου εκάστου έτους και λήγει την 31ην Αυγούστου του επομένου έτους. 2.Πρύτανις εκάστου Ακαδημαϊκού έτους είναι ο του παρελθόντος έτους Αντιπρύτανις. 3.Εκλογή Αντιπρυτάνεως θα λαμβάνη χώραν  κατά   Μάϊον  εκάστου  έτους  συμφώνως  προς  τα (Αντί της σελ. 287) Σελ. 287(α) 227-023 Γεωπονικό Πανεπιστήμιο Αθηνών 16.Γ.α.12-13 κατά την Νομοθεσίαν της Ανωτάτης Γεωπονικής Σχολής Αθηνών ισχύοντα περί Εκλογής Διευθυντού. Ο ούτω εκλεγόμενος Αντιπρύτανις διορίζεται δια Β.Δ/τος, προτάσει του Υπουργού της Γεωργίας εκδιδομένου και αναλαμβάνει τα καθήκοντά του άμα τη ενάρξει του αμέσως ακαδημαϊκού έτους. 4.Εάν ο διορισθείς Αντιπρύτανις εκλίπη ή παραιτηθή του αξιώματος τούτου προ του χρόνου της αναλήψεως των εαυτού καθηκόντων ως Αντιπρυτάνεως ή ως Πρυτάνεως γίνεται εντός δέκα ημερών νέα εκλογή, εφαρμοζομένων των περί εκλογής Διευθυντού της Σχολής κειμένων διατάξεων. 5.Προπρύτανις είναι ο εκάστοτε κατά το αμέσως προηγούμενον ακαδημαϊκόν έτος διατελέσας Πρύτανις της Σχολής. Άρθρ.3.-1.Τον Πρύτανιν οπωσδήποτε εκλιπόντα ή κωλυόμενον απαπληροί ο Προπρύτανις, τούτον ο Αντιπρύτανις και τούτον ο κατά την κειμένην Νομοθεσίαν της Ανωτάτης Γεωπονικής Σχολής Αθηνών οριζόμενος αναπληρωτής. 2.Κατά την τάξιν προηγείται ο Πρύτανις, έπεται ο Προπρύτανις, τούτω ο Αντιπρύτανις και ακολουθούν οι λοιποί καθηγηταί και κατά τα υπό της Νομοθεσίας της Σχολής οριζόμενα. Άρθρ.4.-Κατά τινα των Κυριακών του Νοεμβρίου εκάστου ακαδημαϊκού έτους ο Πρύτανις του παρελθόντος έτους εκθέτει δημοσία τα επί της Πρυτανείας αυτού πεπραγμένα, μεθ’ ο ο νέος Πρύτανις λέγει τον προσήκοντα πρυτανικόν λόγον. Άρθρ.5.-(Μεταβατικαί διατάξεις). Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 